เงินบาทเปิด30.91/93บาท
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.91/93 แนวโน้มปรับตัวอ่อนค่า
28 มิ.ย. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.91/93 แนวโน้มปรับตัวอ่อนค่า
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.91/93 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.88/90 บาท/ดอลลาร์ เนื่องจากตลาดยังกังวลต่อปัญหาหนี้เสียของกรีซ ประกอบกับสถานการณ์ทางการเมืองในประเทศ แรงซื้อดอลลาร์ของผู้นำเข้า และนักลงทุนต่างชาติยังเทขายหุ้นต่อเนื่อง
"ปรับตัวอ่อนค่าตามภูมิภาค แนวโน้มน่าจะอ่อนค่าต่อเนื่อง" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 80.75/78 เยน/ดอลลาร์ ทรงตังในระดับเดียวกันกับช่วงเย็นวานนี้ ส่วนเงินยูโรอยู่ที่ระดับ 1.4309/4313 ดอลลาร์/ยูโร ปรับตัวแข็งค่าจากระดับ 1.4203/1.4206 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทวันนี้จะอยู่ระหว่าง 30.87-31.00 บาท/ดอลลาร์